ड्यूटी के प्रति महिला DSP का समर्पण, गर्भवती होने के बावजूद लोगों से करवा रही हैं लॉकडाउन का पालन
शिल्पा शाहू, अभी 5 महीने की गर्भवती हैं, लेकिन वो मंगलवार को जिले में खुद सड़कों पर नजर आईं। चिलचिलाती धूप में शिल्पा साहू पुलिस के जवानों के साथ लोगों को समझाती नजर आईं। यहां डीएसपी शिल्पा खुद सड़क पर बेवजह घर से निकलने वालों को समझाइश देती रहीं।
दंतेवाड़ा. पूरे देश में कोरोना की दूसरी लहर जमकर कहर बरपा रही है। कोरोना के संक्रमण को देखते हुए कई राज्यों और कई शहरों में लॉकडाउन लगाया गया है। छत्तीसगढ़ का दंतेवाड़ा भी उन्हीं में से एक है। दंतेवाड़ा में भी कोरोना के प्रसार को देखते हुए राज्य सरकार ने लॉकडाउन लगाया है। इस लॉकडाउन को प्रभावी बनाने के लिए खुद सड़क पर उतरकर कमान संभाली दंतेवाड़ा की DSP शिल्पा साहू ने।शिल्पा शाहू, अभी 5 महीने की गर्भवती हैं, लेकिन वो सोमवार को जिले में खुद सड़कों पर नजर आईं। चिलचिलाती धूप में शिल्पा साहू पुलिस के जवानों के साथ लोगों को समझाती नजर आईं। यहां डीएसपी शिल्पा खुद सड़क पर बेवजह घर से निकलने वालों को समझाइश देती रहीं। उन्होंने अपनी टीम के साथ मौजूद रहकर चालानी कार्रवाई भी की। शिल्पा ने लोगों से कहा कि हम सड़क पर हैं, ताकि आप सुरक्षित रहें, इस बात को समझिए।आपको बता दें कि दंतेवाड़ा में भी कोरोना के कारण सम्पूर्ण लॉकडाउन है। कोरोना के खिलाफ जंग में अपने 5 माह के गर्भ को लेकर सड़क पर उतरकर अपनी टीम को लीड करना न सिर्फ शिल्पा साहू के साहस को दिखलाता है और ये दिखाता है कि उन्हें हर हालात में अपनी जिम्मेदारी का बाखूबी अहसास है। शिल्पा गर्भावस्था में भी दंतेवाड़ावासियों का आज और कल बचाने के लिए सड़क पर उतरी हैं। उनकी इस तस्वीर से उन अधिकारियों को निश्चित ही सीख मिलेगी, जो आरामदायक एसी कमरों से बाहर निकलना पसंद नहीं करते।देखिए वीडियो